ઝી ટીવીનો લોકપ્રિય ડાન્સ રિયાલિટી શો ડીઆઇડી લિટલ માસ્ટર્સના સ્પર્ધકો જાદૂઇ પર્ફોર્મન્સ દ્વારા દર્શકોને દર સપ્તાહે મંત્રમુગ્ધ કરે છે. આ સપ્તાહ દર્શકો માટે વધુ રસપ્રદ બની રહેશે કારણકે જાણીતી અભિનેત્રી રાની મુખર્જીએ તેમની ફિલ્મ ‘હિચકી’ની સફળતાની ઉજવણી કરવા શોના સેટની મુલાકાત લીધી હતી. શોમાં તમામ સ્પર્ધકોએ પોતાના બેસ્ટ પર્ફોર્મન્સ રજૂ કર્યાં ત્યારે યુવા પ્રતિભા સત્યમ રાયે ‘મેં રહું યા ના રહૂં’ ગીત ઉપર જજ ચિત્રાંગ્દા સિંઘ, સિદ્ધાર્થ આનંદ અને મરઝી પેસ્તોનજીની સાથે-સાથે રાની મુખર્જીને પણ પોતાના અદ્ભુત હાવભાવ અને પર્ફોર્મન્સથી પ્રભાવિત કર્યાં હતાં.